CELEX: 32014R1239
Language: sl
Date: 2014-11-19 00:00:00
Title: Izvedbena uredba Komisije (EU) št. 1239/2014 z dne 19. novembra 2014 o spremembi Uredbe (EU) št. 716/2013 o pravilih za uporabo Uredbe (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač

20.11.2014   
            
            
               SL
            
            
               Uradni list Evropske unije
            
            
               L 333/5
            
         IZVEDBENA UREDBA KOMISIJE (EU) št. 1239/2014
   z dne 19. novembra 2014
   o spremembi Uredbe (EU) št. 716/2013 o pravilih za uporabo Uredbe (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (1) ter zlasti člena 24(3) in člena 27 Uredbe,
   ob upoštevanju naslednjega:
   
               (1)
            
            
               V skladu s členom 20 Uredbe (ES) št. 110/2008 morajo države članice za vsako uveljavljeno geografsko označbo predložiti tehnično dokumentacijo. Za zagotovitev enotnega izvajanja te določbe bi bilo treba sprejeti podrobna pravila glede uporabe informacijskih sistemov za prenos te dokumentacije med državami članicami in Komisijo.
            
         
               (2)
            
            
               Zaradi učinkovitega upravljanja in ob upoštevanju izkušenj z uporabo informacijskih sistemov, ki jih je Komisija uvedla v preteklosti, bi se morala uporabljati splošna načela iz Uredbe Komisije (ES) št. 792/2009 (2), ki se zlasti nanašajo na potrditev pravic do dostopa organov ali posameznikov, pooblaščenih za pošiljanje informacij, dolgoročno verodostojnost, celovitost in čitljivost dokumentov ter zaščito osebnih podatkov.
            
         
               (3)
            
            
               Kot prvi korak k popolni standardizaciji je Komisija v okviru lastnih notranjih delovnih postopkov in odnosov z organi, vključenimi v upravljanje zaščite geografskih označb žganih pijač, v skladu s poglavjem III Uredbe (ES) št. 110/2008 razvila informacijske sisteme, ki omogočajo elektronsko predložitev tehnične dokumentacije za uveljavljene geografske označbe, kot je določeno v členu 20 Uredbe (ES) št. 110/2008. Za zagotovitev učinkovitega upravljanja te dokumentacije bi morale biti države članice obvezane, da jo predložijo prek vzpostavljenih informacijskih sistemov.
            
         
               (4)
            
            
               Izvedbena uredba Komisije (EU) št. 716/2013 (3), ki določa pravila za uporabo Uredbe (ES) št. 110/2008, ne opredeljuje načina predložitve te tehnične dokumentacije. Uredbo bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za žgane pijače –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 716/2013 se spremeni:
   
               1.
            
            
               vstavi se naslednji člen 8a:
               „Člen 8a
               Predložitev in sprejem tehnične dokumentacije za uveljavljene geografske označbe
               1.   Pristojni organi držav članic tehnično dokumentacijo za uveljavljene geografske označbe iz člena 20(1) Uredbe (ES) št. 110/2008 Komisiji predložijo prek informacijskih sistemov iz Priloge VI.
               Za dokumentacijo se šteje, da je bila predložena na dan, ko jo prejme Komisija.
               2.   Komisija pristojnim organom držav članic prejem tehnične dokumentacije potrdi prek informacijskih sistemov iz Priloge VI. Vsaki dokumentaciji dodeli številko.
               Potrdilo o prejemu vključuje najmanj naslednje:
               
                           (a)
                        
                        
                           številko dokumentacije;
                        
                     
                           (b)
                        
                        
                           zadevno ime in
                        
                     
                           (c)
                        
                        
                           datum prejema.
                        
                     Komisija informacije in pripombe v zvezi s tehnično dokumentacijo sporoči in da na voljo prek informacijskih sistemov iz Priloge VI.
               3.   Členi 4, 5, 6, 7 in 8 Uredbe (ES) št. 792/2009 se smiselno uporabljajo za sporočanje in dajanje na voljo informacij, kot je navedeno v odstavkih 1 in 2.
               Obvestila iz člena 4(2)(a)(ii) Uredbe (ES) št. 792/2009 se pošljejo najpozneje 10 dni po datumu začetka uporabe te uredbe.“;
         
               2.
            
            
               doda se Priloga VI v skladu s Prilogo k tej uredbi.
            
         Člen 2
   Začetek veljavnosti in uporaba
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. novembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 39, 13.2.2008, str. 16.
   
      (2)  Uredba Komisije (ES) št. 792/2009 z dne 31. avgusta 2009 o določitvi podrobnih pravil za pošiljanje informacij in dokumentov držav članic Komisiji pri izvajanju skupnih tržnih ureditev, sheme neposrednih plačil, promocije kmetijskih proizvodov in shem, ki veljajo za najbolj oddaljene regije in manjše egejske otoke (UL L 228, 1.9.2009, str. 3).
   
      (3)  Izvedbena uredba Komisije (EU) št. 716/2013 z dne 25. julija 2013 o pravilih za uporabo Uredbe (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač (UL L 201, 26.7.2013, str. 21).
   
      PRILOGA
      
         
            „PRILOGA VI
            Informacijski sistemi iz člena 8a
            Za pridobitev navodil glede dostopa do informacijskih sistemov, ki jih je Komisija dala na voljo državam članicam, in uporabe teh sistemov se pristojni organi držav članic obrnejo na Komisijo po elektronski pošti na naslov:
            e-naslov: AGRI-EXT-HELPDESK@ec.europa.eu“